Εθνικός Πειραιώς (καλαθοσφαίριση)

Ο Εθνικός Όμιλος Φιλάθλων Πειραιώς Φαλήρου είναι ελληνικό αθλητικό σωματείο που δραστηριοποιείται στην περιοχή του Πειραιά και ειδικότερα στη συνοικία της Καστέλλας. Επίσημο έτος ίδρυσής του είναι το 1923 και οι αθλητές του αγωνίζονται με χρώματα το μπλε και το λευκό. Το τμήμα καλαθοσφαίρισης, παρόλο που δεν έχει ποτέ αγωνιστεί στο υψηλότερο επίπεδο της ιεραρχίας των ανδρικών Πρωταθλημάτων, μετρά δεκαετίες ιστορίας και πολυάριθμες συμμετοχές τόσο σε Εθνικές Κατηγορίες όσο και στο Κύπελλο Ελλάδος. 

Καλλιεργεί τμήματα τόσο ενηλίκων όσο και νεαρότερων ηλικιακά αθλητών. Διαθέτει τη νομική μορφή ερασιτεχνικού σωματείου. Στο έμβλημά του απεικονίζεται η παραδοσιακή γαλανόλευκη ασπίδα του μητρικού σωματείου με φόντο μια μπάλα καλαθοσφαίρισης. Ιστορική έδρα του τμήματος είναι το Κλειστό Γυμναστήριο «Πέτρος Καπαγέρωφ», ευρύτερα γνωστό ως «Παπαστράτειο».«Στα σκαριά η ανακατασκευή του “Π. Καπαγέρωφ”!», άρθρο στον ιστότοπο InfoBasket.gr, 3 Οκτωβρίου 2013. Ωστόσο το 2007 κρίθηκε ακατάλληλο λόγω προβλημάτων στατικής επάρκειας,«Ξεκινά η δημοπράτηση για την ανακατασκευή του «Πέτρος Καπαγέρωφ»», άρθρο στον ιστότοπο InfoBasket.gr, 16 Δεκεμβρίου 2020. με αποτέλεσμα ο σύλλογος να μετακομίσει σε άλλες έδρες, με πιο πρόσφατη το Κλειστό Γυμναστήριο «Παναγιώτης Σαλπέας» στο Χατζηκυριάκειο.

Από τον πάγκο του συλλόγου έχουν περάσει τεράστια ονόματα του ελληνικού μπάσκετ, όπως ο Γιώργος Βασιλακόπουλος, ο Βαγγέλης Νικητόπουλος, ο Μιχάλης Γιαννουζάκος, ο Γιώργος Καλαφατάκης και ο Κώστας Μουρούζης.

 Ιστορική αναδρομή 
 Δεκαετία 1930
Εξ' αρχής ο Εθνικός μαζί με τον Πειραϊκό και τον Ολυμπιακό αποτέλεσαν τις μεγαλύτερες ομάδες του Πειραιά. 
Την σεζόν 1931-32, στο πρώτο πρωτάθλημα της πόλης, έφτασε στον τελικό του πρωταθλήματος Πειραιά (τρίτος ο Ολυμπιακός που μόλις είχε ιδρυθεί), όπου ηττήθηκε από την Σχολή Ναυτικών Δοκίμων (21-20) την Κυριακή 6/3/1932 με διαιτητή τον κ. Νιάτα, παρουσία του Ν. Λωρέντη, αντιπροσώπου της Τεχνικής Επιτροπής Αθλοπαιδιών του ΣΕΓΑΣ. Προκρίθηκε ομως ετσι στο πανελλήνιο πρωταθλημα. Το πρωτάθλημα Πειραιά ξεκίνησε το Φεβρουάριο του 1932 και διεξήχθη στο γήπεδο του Πειραϊκού Συνδέσμου.

Την σεζόν 1932-33 αγωνίστηκε στο Πρωτάθλημα Πειραιώς (με αντιπάλους σίγουρα τους Ολυμπιακό, Πειραϊκό, Αιολικό) με τους αγώνες να γίνονται στο γυμναστήριο του Πειραϊκού Συνδέσμου οποίος και ήταν ο πρωταθλητής. Το 1933-34 η διοργάνωση του πρωταθλήματος ανατέθηκε στον Εθνικό (του χαντμπολ στον Ολυμπιακό).

Την σεζόν 1936-37 συμμετείχε μαζί με τον Πειραϊκό στο πρωτάθλημα Αθηνών-Πειραιώς.Σπόρτιγκ 1936: Η αθλητική ιστορία των Κωνσταντινουπολιτών της Αθήνας μέχρι και το Β’ Παγκόσμιο Πόλεμο - ertnews.gr

 Δεκαετία 1940
Το 1946 το πρωτάθλημα Πειραιά διαχωρίστηκε και πάλι από το πρωτάθλημα Κέντρου στην πρώτη μεταπολεμική διοργάνωση, αλλά ο Εθνικός δεν συμμετείχε (πρωτάθλημα 6 ομάδων με νικητή τον Ολυμπιακό). Το 1948 ο Εθνικός τερμάτισε 5ος στο πρωτάθλημα Πειραιά (σε σύνολο 8 ομάδων).

 Δεκαετία 1950
Την σεζόν 1953-54 ο Εθνικός αγωνιζοταν στον γ' ομιλο της Γ' Κατηγορίας Κέντρου (με αντιπάλους τον Φοίνικα Πειραιά, την ΑΕ Νίκαιας, την ΧΑΝ Νίκαιας, την Αργώ, και την ΕΦΕΤ). Την περίοδο 1956-57 βρέθηκε να τερματίζει τελευταίος στην τρίτη τη τάξει κατηγορία Κέντρου.

 Δεκαετία 1960 

Το 1961 κέρδισε την άνοδο για την Α2 Κατηγορία Κέντρου η οποία μετονομάστηκε σε Β' Κατηγορία.

Ετσι την σεζόν 1961-62 αγωνίζεται στην Β' Κατηγορία Κέντρου.1962 – 1963: Β’ ΚΑΤΗΓΟΡΙΑ ΚΕΝΤΡΟΥ (2η ιεραρχικά κατηγορία) - esperos.com Tα επόμενα χρόνια η ομάδα στηρίχθηκε στον μεγάλο της σκόρερ Κώστα Μπρούστα (μετέπειτα και προπονητή της) και σύντομα βρέθηκε στην Α' Κατηγορία Κέντρου.

 Δεκαετία 1970 και 1980
Στην ομάδα του Εθνικού ξεκίνησε την προπονητική του καριέρα ο Γιώργος Βασιλακόπουλος.

Την σεζόν 1974-75 αγωνίζονταν στην Α' Κατηγορία Κέντρου.1974 – 1975: Α’ ΚΑΤΗΓΟΡΙΑ ΚΕΝΤΡΟΥ (3η ιεραρχικά κατηγορία)	- esperos.com

Η ομάδα καλαθοσφαίρισης του Εθνικού μετρά αρκετές συμμετοχές στο Πρωτάθλημα της Β' Εθνικής κατηγορίας. Ανήλθε για πρώτη φορά εκεί το 1975 και αμέσως τερμάτισε 4ος.1975 – 1976: Β’ ΕΘΝΙΚΗ ΚΑΤΗΓΟΡΙΑ (ΝΟΤΟΣ, δύο όμιλοι) (2η ιεραρχικά κατηγορία)	 - esperos.com Tην σεζόν 1976-77 υπέγραψε στον Ανδρέα Χαϊκάλη από τον Πανελλήνιο, μια τεράστια προσθήκη για την ομάδα (παρέμεινε μια σεζόν), ενώ στον Εθινκό έπαιζαν οι Μπρούστας, Κροκόδειλος και Γιάννης Νάνος τότε με προπονητή τον Μιχάλη Γιαννουζάκο (παράλληλα παίκτη της ΑΕΚ).

Στα τέλη της Δεκαετίας του 1970 και στις αρχές εκείνης του 1980 έχασε αρκετές ευκαιρίες να προβιβαστεί στην Α' Εθνική.«Ιστορία Τμήματος Μπάσκετ», πληροφορίες στον επίσημο ιστότοπο του συλλόγου. Παρέμεινε στη Β' Εθνική για 6 χρόνια ως το 1981 όταν και υποβιβάστηκε.

Τη δεκαετία του 1980 ανέλαβε προπονητής στον Εθνικό ο Κώστας Μπογατσιώτης που τον ανέβασε 3 κατηγορίες.

 Δεκαετία 1990 

Την αγωνιστική περίοδο 1990-91 ο Εθνικός αναδείχθηκε Πρωταθλητής του 1ου Ομίλου Νότου της Γ' Εθνικής Κατηγορίας.«Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την ίδια χρονιά έφτασε στον τελικό Κυπελλου της ΕΣΚΑ όπου έχασε από τον Απόλλωνα Αθηνών.

Την περίοδο 1991-92 ο Εθνικός διακρίθηκε στο Κύπελλο Ελλάδος, διοργάνωση στην οποία έφτασε μέχρι τη «Φάση των 16». Εκεί αποκλείστηκε από τον φοβερό Άρη Θεσσαλονίκης (94–124) των Γκάλη και Γιαννάκη που κατέκτησε εκείνη την περίοδο το πέμπτο τρόπαιο σε έξι χρόνια. 

Την περίοδο 1994-95 προπονητής στη Β' Εθνική ήταν Κώστας Μουρούζης με βοηθό τον Ηλία Ζούρο. Το 1996 ο Εθνικός υποβιβάστηκε στην Α' ΕΣΚΑΝΑ και το 1998 στην Β' ΕΣΚΑΝΑ.

 Δεκαετία 2000 
Κατά το μεγαλύτερο μέρος της δεκαετίας του 2000 ο Εθνικός Πειραιώς λάμβανε μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Νότιας Αττικής. Σε αυτήν ανήλθε την άνοιξη του 2000 οπότε και αναδείχθηκε Πρωταθλητής Β' Κατηγορίας.

Την αγωνιστική περίοδο 2002–03 προπονητής ανέλαβε ο Γεώργιος Δρουμπούκης (από την Προοδευτική) και ο Εθνικός ολοκλήρωσε τις αγωνιστικές του υποχρεώσεις στη 2η θέση της βαθμολογικής κατάταξης (σε σύνολο 14 ομάδων), χάνοντας την επιστροφή στα εθνικά πρωταθλήματα από την Α.Ε. Καλλιθέας-Τζιτζιφιών. Εχασε στον τελευταίο αγώνα της σεζόν από την ΑΕΚΤ, στο Παπαστράτειο και έπεσε από την κορυφή της βαθμολογίας, χάνοντας την άνοδο.ΒΑΘΜΟΛΟΓΙΑ 2002-03 - ethnikos.gr Ισοβάθμισε με τα Σούρμενα, έχοντας συλλέξει 20 νίκες και 6 ήττες, ωστόσο τοποθετήθηκε υψηλότερα από αυτά χάρις στα μεταξύ τους αποτελέσματα.

Την επόμενη περίοδο 2003–04 ο Εθνικός βίωσε την ίδια απογοήτευση, τερματίζοντας ξανά στη 2η θέση, πίσω από τον Ίκαρο Νέας Σμύρνης. Είχε συλλέξει 19 νίκες και 7 ήττες, χωρίς να παρατηρηθεί ισοβαθμία.

Τη χρονιά 2004–05 η επίδοση της ομάδας του Πειραιά ήταν κάπως χειρότερη, με αποτέλεσμα να «πέσει» στην 6η θέση του τελικού βαθμολογικού πίνακα. Ο απολογισμός της χρονιάς ήταν 16 νίκες και 10 ήττες.

Την επόμενη χρονιά, 2005–06, ο Εθνικός τερμάτισε χαμηλότερα και ειδικότερα στην 7η θέση. Είχε συγκεντρώσει 12 νίκες και 14 ήττες.

Την αγωνιστική περίοδο 2006–07 «κατρακύλισε» στην 11η θέση της τελικής βαθμολογίας (σε σύνολο 14 ομάδων), αποφεύγοντας τον υποβιβασμό για δύο βαθμούς. Ισοβάθμησε με το Φοίνικα Πειραιά, ο οποίος υπερίσχυσε στους μεταξύ τους αγώνες.  

Την αγωνιστική περίοδο 2007–08 το Πρωτάθλημα της Α' Κατηγορίας αποδείχθηκε εξόχως ανταγωνιστικό. Τέσσερις ομάδες ισοβάθμησαν στην κορυφή, με 19 νίκες και 7 ήττες η καθεμία. Ο τίτλος του Πρωταθλητή και η άνοδος αποδόθηκαν στην Προοδευτική Νεολαία βάσει των μεταξύ τους αποτελεσμάτων, ενώ ο Εθνικός περιορίστηκε στη 2η θέση.   

Η ατυχία του συλλόγου τελείωσε την επόμενη περίοδο, 2008–09. Επτά αγωνιστικές πριν το τέλος του Πρωταθλήματος, κι ενώ βρισκόταν στην κορυφή της βαθμολογικής κατάταξης, ο σύλλογος του Πειραιά αναδείχθηκε Κυπελλούχος Νότιας Αττικής. Τόσο στον Ημιτελικό, όσο και στον Τελικό νίκησε ομάδες που την ίδια χρονιά πρωταγωνιστούσαν στη Γ' Εθνική Κατηγορία. Ειδικότερα στον Ημιτελικό ξεπέρασε το εμπόδιο του Πανελευσινιακού με το τελικό σκορ να διαμορφώνεται σε 96–88. Στον τελικό κέρδισε τον πρώτο τίτλο της χρονιάς απέναντι στον Ερμή Περάματος (66–62) του Ντίνου Καλαμπάκου.«Κλιγκόπουλος: "Δείξαμε ότι αξίζουμε την άνοδο"», άρθρο στον ιστότοπο  BasketCoach.gr, 3 Μαρτίου 2009.«Κυπελλούχος ο Εθνικός», άρθρο στον ιστότοπο Sport24.gr, 28 Φεβρουαρίου 2009. To τέλος της χρονιάς βρήκε επίσης την ομάδα στην κορυφή της βαθμολογικής κατάταξης, ενώ ο αθλητής του συλλόγου, Θέμης Φωτόπουλος, αναδείχθηκε πρώτος σκόρερ της Κατηγορίας με 570 πόντους. Η κατάκτηση του Πρωταθλήματος της Α' Κατηγορίας οδήγησε τους Πειραιώτες στη Γ' Εθνική.     

Κατά την αγωνιστική περίοδο 2009–10 ο πειραιώτικος σύλλογος διαγωνίσθηκε στα πλαίσια του 1ου Ομίλου Νότου της Γ' Εθνικής τον οποίο συνέθεσαν 14 ομάδες. Στάθηκε ο άτυχος τριπλής ισοβαθμίας με τον Τήρωνα Αγίων Θεοδώρων και τον Παπάγου, που συγκέντρωσαν όπως ο Εθνικός 11 νίκες και 15 ήττες. Βάσει των μεταξύ τους αποτελεσμάτων κατετάγη χαμηλότερα από εκείνους, στην 11η θέση, εντός της ζώνης του υποβιβασμού.«Βαθμολογία και Αποτελέσματα Γ' Εθνικής Κατηγορίας Ανδρών (1ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Δεκαετία 2010 
 Ανοδική πορεία (2010 - 2014) 
Το φθινόπωρο του 2010 ο Εθνικός Πειραιώς επέστρεψε στα γήπεδα της Ε.Σ.ΚΑ. Νότιας Αττικής και συγκεκριμένα στο Πρωτάθλημα της Α' Κατηγορίας Ανδρών. Καθήκοντα προπονητή διατηρούσε ήδη εδώ και μια διετία ο Κώστας Κλιγκόπουλος, του οποίου ο πατέρας, Μανώλης Κλιγκόπουλος, ήταν κατά τη δεκαετία του 1950 διακεκριμένος αθλητής του ποδοσφαιρικού τμήματος. Στον τελικό βαθμολογικό πίνακα της περιόδου 2010-11 ο Εθνικός τοποθετήθηκε στην 5η θέση, έχοντας συλλέξει 17 νίκες και 9 ήττες. Το καλοκαίρι του 2011 τη διοίκηση του τμήματος ανέλαβαν οι Βασίλης Δέρβος, Δημήτρης Καραφαντής και Μάνος Παγώνης.  

Την επόμενη χρονιά, 2011-12, ο Εθνικός ανανέωσε το συμβόλαιο του Κλιγκόπουλου και μπήκε στο Πρωτάθλημα ως φαβορί για την επίτευξη ανόδου στις εθνικές κατηγορίες. Στα μέσα Ιανουαρίου ολοκληρώθηκε η θητεία του Κλιγκόπουλου και ανακοινώθηκε η πρόσληψη του Στεφάνου Λαρόζα. Στα τέλη Φεβρουαρίου ο Εθνικός πέτυχε τον πρώτο στόχο της χρονιάς: κατέκτησε το Κύπελλο Ανδρών Νότιας Αττικής για δεύτερη φορά στην ιστορία του. Αναλυτικότερα, στο μεν Ημιτελικό απέκλεισε στο Κλειστό Γυμναστήριο του Μοσχάτου τον Ιωνικό Νίκαιας με σκορ 66–63, ενώ στο Μεγάλο Τελικό απέσπασε τη νίκη από το Μίλωνα Νέας Σμύρνης στο ίδιο γήπεδο με σκορ 69–63. MVP του τελικού αναδείχθηκε ο καλαθοσφαιριστής Χρήστος Ανδρεδάκης. Σε ό,τι αφορά το Πρωτάθλημα, ο Εθνικός ισοβάθμησε στην κορυφή της τελικής βαθμολογικής κατάταξης με τον Ιωνικό, με αμφότερες τις ομάδες να έχουν συλλέξει από 22 νίκες σε 26 αγωνιστικές. Βάσει των μεταξύ τους αποτελεσμάτων, η ομάδα του Πειραιά κατετάγη δεύτερη χάνοντας την άνοδο που προβλεπόταν μόνο για τον Πρωταθλητή. Το φθινόπωρο, ωστόσο, η τύχη χαμογέλασε στους «κυανόλευκους». Ο Διαγόρας Ρόδου δήλωσε αδυναμία συμμετοχής στο Πρωτάθλημα της Β' Εθνικής Κατηγορίας, με τον Κρόνο Αγίου Δημητρίου να παίρνει τη θέση του. Συνεπώς εκκενώθηκε μία θέση στη Γ' Εθνική την οποία και δέχτηκε να καλύψει ο Εθνικός. 

Την αγωνιστική περίοδο 2012–13 ο Εθνικός τοποθετήθηκε στον 1ο Όμιλο Νότου στον οποίο διασταυρώθηκε με 11 αντιπάλους. Ο απολογισμός της χρονιάς ήταν 17 νίκες και 5 ήττες, με αποτέλεσμα να καταλάβει τη 2η θέση στην τελική κατάταξη πίσω από τον τροπαιούχο Πόλι Καλλιθέας. Τους περισσότερους πόντους για λογαριασμό της ομάδας σημείωσε τη χρονιά αυτή ο Θέμης Φωτόπουλος (329), ενώ τον ακολούθησε ο Δημήτρης Γιανναλέτσος (301). Αμφότεροι βρέθηκαν στην κορυφαία δεκάδα των σκόρερ του Ομίλου, στη 2η και 7η θέση αντίστοιχα. Διακρίθηκαν επίσης οι Γιώργος Κορακίτης και Νίκος Δρακόπουλος. Σε μια επανάληψη των γεγονότων της προηγούμενης χρονιάς, ο Ιωνικός, που τερμάτισε 2ος στον έτερο Όμιλο Νότου, παραλίγο να αποβεί ξανά «μοιραίος» για τα όνειρα των Πειραιωτών. Σε μεταξύ τους αγώνα μπαράζ ο Εθνικός ηττήθηκε με σκορ 75–72, χάνοντας αρχικά την ευκαιρία να ανέλθει στη Β' Εθνική.«Γ' Εθνική Μπαράζ: Τα αποτελέσματα» , άρθρο στον ιστότοπο BasketWorld.gr, 17 Μαΐου 2013. Ωστόσο ο σύλλογος παρέμεινε πρώτος επιλαχών για άνοδο σε περίπτωση ανακατατάξεων και τον Ιούλιο του 2013 η Ομοσπονδία ανακοίνωσε πράγματι την άνοδό του. Από το Μάρτιο του 2013 την τεχνική ηγεσία της ομάδας είχε αναλάβει ο Κώστας Σορώτος. 

Τον Αύγουστο η διοίκηση της ομάδας ανακοίνωσε πως η έδρα της ομάδας για τις υποχρεώσεις της στη Β' Εθνική θα ήταν το Δημοτικό Γυμναστήριο Κερατσινίου «Παντελής Νικολαΐδης».«Στο Κερατσίνι η έδρα του Εθνικού», άρθρο στον ιστότοπο InfoBasket.gr, 30 Αυγούστου 2013. Τη χρονιά 2013–14 το Πρωτάθλημα διοργανώθηκε με τη συγκρότηση δύο Ομίλων. Ο σύλλογος του Πειραιά εντάχθηκε σε αυτόν του Νότου με 13 ακόμη ομάδες. Ολοκλήρωσε, αν και άρτι αφιχθείς, τις αγωνιστικές του υποχρεώσεις στη 2η θέση της βαθμολογικής κατάταξης, ισοβαθμώντας με τον πρωτοπόρο Αετό Αθηνών. Αμφότερες οι ομάδες είχαν στη συλλογή τους 22 νίκες και 4 ήττες, με τον Αετό να υπερέχει βάσει επίδοσης στα μεταξύ τους παιχνίδια.«Βαθμολογία και Αποτελέσματα Β' Εθνικής Κατηγορίας Ανδρών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β’ Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014. 

Την απευθείας άνοδο στην Α2 Εθνική Κατηγορία δικαιούνταν μόνο οι Πρωταθλητές Βορρά και Νότου, συνεπώς οι δεύτεροι διαγωνίστηκαν μεταξύ τους σε αγώνα Μπαράζ για ένα τρίτο εισιτήριο. Ο αγώνας διεξήχθη στο ουδέτερο Κλειστό Δ.Α.Κ. Κανήθου στη Χαλκίδα, όπου ο Εθνικός αναμετρήθηκε με τη Λιβαδειά. Παίροντας τη νίκη με σκορ 63–59 πέτυχε το στόχο της ανόδου.«Εθνικός: Ανέβηκε στην Α2», άρθρο στον ιστότοπο OnSports.gr, 10 Μαΐου 2014.«Ιστορική άνοδο στην Α2 για τον Εθνικό» , άρθρο στον ιστότοπο Peiraiko-kyma.gr, 10 Μαΐου 2014. Τους περισσότερους πόντους για λογαριασμό του Εθνικού συγκέντρωσε ο Νίκος Ψυλέας (419 πόντοι σε 27 παιχνίδια, 15,52 μ.ό.), ο οποίος είχε και τη δεύτερη καλύτερη επίδοση στο σύνολο του Ομίλου κατά την κανονική περίοδο.«Οι σκόρερς της Β' Εθνικής 2013-14 (τελική λίστα)», άρθρο στον ιστότοπο InfoBasket.gr, 7 Μαΐου 2014. Διακρίθηκαν επίσης οι Γιώργος Κουκάς (377 πόντοι σε 27 παιχνίδια, 13,96 μ.ό.) και Δημήτρης Γιανναλέτσος (277 πόντοι σε 25 παιχνίδια, 11,08 μ.ό.). Προπονητής για το μεγαλύτερο μέρος της χρονιάς ήταν ο Σορώτος, τον οποίο αντικατέστησε τον τελευταίο μήνα ο βοηθός του, Μάριος Γούναρης.«Τέλος ο Σορώτος», άρθρο στον ιστότοπο Sport24.gr, 6 Απριλίου 2014.«Τέλος ο Σορώτος από τον Εθνικό!», άρθρο στον ιστότοπο InfoBasket.gr, 6 Απριλίου 2014. Ωστόσο, η χρονιά μπορεί να χαρακτηριστεί διπλά επιτυχημένη για το σύλλογο καθώς είχε και μια δεύτερη διάκριση: στα τέλη Φεβρουαρίου κατέκτησε για τρίτη φορά το Κύπελλο Ανδρών Νότιας Αττικής. Στον Ημιτελικό, που διεξήχθη όπως και ο Τελικός στο Κλειστό Γυμναστήριο Μοσχάτου, ο Εθνικός ξεπέρασε το εμπόδιο του Μίλωνα Νέας Σμύρνης με σκορ 53–73.«Στον τελικό Εθνικός Πειραιά και Πρωτέας Βούλας στην μεγάλη έκπληξη», άρθρο στον επίσημο ιστότοπο της Ε.Σ.ΚΑ. Νότιας Αττικής, 9 Φεβρουαρίου 2014. Το τρόπαιο κατακτήθηκε απέναντι στον Πρωτέα Βούλας, ο οποίος αξιοσημείωτα ήταν τότε πρωτοπόρος της Β' Κατηγορίας Νότιας Αττικής με τη διαφορά δυναμικότητας να μην αποτυπώνεται στο παρκέ. Το παιχνίδι έληξε με σκορ 83–77 και MVP αναδείχθηκε ο Γιώργος Κουκάς.«Κυπελλούχος ΕΣΚΑΝΑ 2014 ο Εθνικός, 83-77 τον έξοχο Πρωτέα Βούλας», άρθρο στον επίσημο ιστότοπο της Ε.Σ.ΚΑ. Νότιας Αττικής, 26 Φεβρουαρίου 2014.«Κυπελλούχος ΕΣΚΑΝΑ ο Εθνικός!», άρθρο στον ιστότοπο InfoBasket.gr, 27 Φεβρουαρίου 2014.

 Περίοδος ακμής στην Α2 Εθνική (2014 - 2018) 
Το φθινόπωρο του 2014 ο Εθνικός επέστρεψε μετά από μια δεκαετία στο θεσμό του Κυπέλλου Ανδρών. Στην Α' Φάση κληρώθηκε απέναντι στον Ο.Φ.Η., τον οποίο και νίκησε εκτός έδρας με σκορ 66–78.«Ήττα απο τον Εθνικό στο Β.Α.Κ. ο Ο.Φ.Η. και τον «πέταξε» απο το Κύπελλο», άρθρο στον ιστότοπο KritikoBasket.gr, 20 Σεπτεμβρίου 2014. Ωστόσο, στην 1η Αγωνιστική της Β' Φάσης ήταν η σειρά των «κυανόλευκων» να γνωρίσουν τον αποκλεισμό, καθώς ηττήθηκαν εκτός έδρας από το Φίλιππο Βέροιας με σκορ 75–64.«Πρόκριση ο Φίλιππος, 75-64 τον Εθνικό», άρθρο στον ιστότοπο Zougla.gr, 24 Σεπτεμβρίου 2014.«Στην επόμενη φάση του κυπέλλου μπάσκετ ο Φίλιππος», άρθρο στον ιστότοπο InVeria.gr, 24 Σεπτεμβρίου 2014. Τα παιχνίδια αυτά ήταν και τα πρώτα επίσημα της ομάδας με νέο προπονητή το Τζίμη Κουστένη.«Στον Εθνικό ο Κουστένης», άρθρο στον ιστότοπο InfoBasket.gr, 11 Μαΐου 2014. Η πρώτη χρονιά της ομάδας στην Α2 Εθνική, 2014-15, χαρακτηρίστηκε από δυναμισμό με την ομάδα να τερματίζει στην 4η θέση της τελικής κατάταξης (σε σύνολο 14 ομάδων). Ειδικότερα ισοβάθμισε με το Ψυχικό και τη Λιβαδειά που επίσης είχαν συγκεντρώσει 17 νίκες και 9 ήττες, ωστόσο υπερτερούσε και των δύο στα μεταξύ τους παιχνίδια. Αυτή ήταν η τελευταία σύγχρονη χρονιά που δεν διεξήχθησαν Play-offs, συνεπώς η ομάδα δεν είχε την ευκαιρία να προσπαθήσει να βελτιώσει τη θέση της.«Βαθμολογία και Αποτελέσματα Α2 Εθνικής Κατηγορίας Ανδρών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Έμεινε ο Ηρακλής, έπεσε ο Φίλιππος Βέροιας», άρθρο στον ιστότοπο Sdna.gr, 9 Μαΐου 2015. Πρώτος σκόρερ της ομάδας αναδείχθηκε ο Ανδρόνικος Γκιζόγιαννης (316 πόντοι σε 24 παιχνίδια, 13,17 μ.ό.), ενώ διακρίθηκαν επίσης οι Νίκος Ψυλέας (192 πόντοι σε 18 παιχνίδια, 10,67 μ.ό.), Κώστας Μαχαίρας (249 πόντοι σε 24 παιχνίδια, 10,38 μ.ό.) και Γιάννης Δεμερτζής (130 πόντοι σε 13 παιχνίδια, 10,00 μ.ό.). Τη θέση του προπονητή ανέλαβαν μέσα στη χρονιά τρία διαφορετικά άτομα, αφού ο Κουστένης αντικαστάθηκε το Νοέμβριο του 2014 προσωρινά από το Μάριο Γούναρη,«Τέλος ο Κουστένης, δυσαρέσκεια από τον Εθνικό», άρθρο στον ιστότοπο InfoBasket.gr, 2 Νοεμβρίου 2014. ενώ από τον Ιανουάριο του 2015 η θέση δόθηκε στο Βαγγέλη Βλάχο,«Τα ηνία στον Βλάχο», άρθρο στον ιστότοπο InfoBasket.gr, 26 Ιανουαρίου 2015. ο οποίος παρέμεινε και μετά την ολοκλήρωση του Πρωταθλήματος.«Ανανέωσε με Βλάχο-Ραχωβίτσα ο Εθνικός», άρθρο στον ιστότοπο EuroHoops.gr, 14 Μαΐου 2015.«Συνεχίζει με Βλάχο ο Εθνικός!», άρθρο στον ιστότοπο Gazzetta.gr, 14 Μαΐου 2015.

Η αγωνιστική δράση της περιόδου 2015-16 ξεκίνησε για τον Εθνικό με τις υποχρεώσεις του στο Κύπελλο Ελλάδος. Κληρώθηκε στην πρεμιέρα με τον Ηρακλή Θεσσαλονίκης τον οποίο υποδέχθηκε στην έδρα του. Σε έναν αμφίρροπο αγώνα ηττήθηκε με σκορ 81–82 με συνέπεια να αποκλειστεί από τη συνέχεια της διοργάνωσης.««Τζάμπολ» στη σεζόν με θρίλερ!», άρθρο στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών, 23 Σεπτεμβρίου 2015.«Πρόκριση σε ματς θρίλερ» , άρθρο στον ιστότοπο BlueArena.gr, 23 Σεπτεμβρίου 2015. Στο Πρωτάθλημα, το οποίο διοργανώθηκε με τη συμμετοχή 15 συλλόγων, ο Εθνικός ήταν ξανά εκ των πρωταγωνιστών συγκεντρώνοντας 19 νίκες και 9 ήττες. Ισοβάθμισε με τον Προμηθέα Πατρών, ωστόσο βρέθηκε να υπερτερεί στα μεταξύ τους παιχνίδια και σαν αποτέλεσμα κατετάγη υψηλότερα αυτού, στην 3η θέση της Κανονικής Περιόδου.«Βαθμολογία και Αποτελέσματα Α2 Εθνικής Κατηγορίας Ανδρών 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 – 30ή αγωνιστική… Στα πλέι οφ το Παγκράτι, στα πλέι άουτ η Λιβαδειά», άρθρο στον ιστότοπο InfoBasket.gr, 28 Μαΐου 2016. Ωστόσο η αντιπαράθεση των δύο ομάδων δεν σταμάτησε στο σημείο αυτό: τη χρονιά αυτή διοργανώθηκαν για πρώτη φορά Play-offs ανόδου μεταξύ των ομάδων που κατέλαβαν τις θέσεις 2–5. Ο Εθνικός διασταυρώθηκε με τον Προμηθέα μεταφέροντας μία νίκη (77–73 εντός) και μία ήττα (80–76 εκτός) από την Κανονική Περίοδο. Χρειάζονταν δύο νίκες για να περάσει ο νικητής στην επόμενη φάση. Στον πρώτο αγώνα ο Εθνικός νίκησε στον Πειραιά με σκορ 83–79 στην παράταση (κ.α. 70–70).«Βήμα... τελικών από τον Εθνικό Πειραιά», άρθρο στον ιστότοπο Sport24.gr, 1 Ιουνίου 2016.«Η 1η αγωνιστική των play off και των play out», άρθρο στον ιστότοπο InfoBasket.gr, 1 Ιουνίου 2016. Στο δεύτερο ηττήθηκε στην Πάτρα με σκορ 69–63.«Παράταση αγωνίας σε playoffs και παραμονή», άρθρο στον ιστότοπο Sport24.gr, 4 Ιουνίου 2016.«Α2 μπάσκετ: Ο Προμηθέας επικράτησε του Εθνικού και ισοφάρισε την σειρά των πλέι-οφ», άρθρο στον ιστότοπο TheBest.gr, 4 Ιουνίου 2016. Συνεπώς η σειρά κρίθηκε στον Πειραιά, σε αγώνα κεκλεισμένων των θυρών, όπου ο Εθνικός ηττήθηκε με σκορ 60–68.«Εθνικός - Προμηθέας Πατρών 60-68», άρθρο στον ιστότοπο Sdna.gr, 8 Ιουνίου 2016.«"Μπρέικ" του Προμηθέα Πατρών και... ελπίδες ανόδου», άρθρο στον ιστότοπο Sport24.gr, 8 Ιουνίου 2016. Συνεπώς ο Εθνικός ολοκλήρωσε τη χρονιά στην 4η θέση της τελικής βαθμολογίας.«Τα κατάφερε ο Φάρος: Του χρόνου στη Basket League», άρθρο στον ιστότοπο Contra.gr, 11 Ιουνίου 2016. Παραγωγικότερος σκόρερ της ομάδας αναδείχθηκε ο Φώτης Βασιλόπουλος (473 πόντοι σε 31 παιχνίδια, 15,26 μ.ό.), ενώ διακρίθηκαν επίσης οι Ανδρόνικος Γκιζόγιαννης (413 πόντοι σε 31 παιχνίδια, 13,32 μ.ό.) και Κώστας Τότσιος (390 πόντοι σε 30 παιχνίδια, 13,00 μ.ό.). Για άλλη μια χρονιά παρατηρήθηκε αστάθεια στον πάγκο της ομάδας: το Νοέμβριο του 2015 το Βλάχο αντικατέστησε ο Δημήτρης Λιόγας,«Επίσημα Λιόγας στον Εθνικό», άρθρο στον ιστότοπο InfoBasket.gr, 5 Νοεμβρίου 2015. ενώ τα Play-offs διεκπεραίωσε ο Γιώργος Καλαφατάκης.«“Καλάφας”, ο εκλεκτός του Εθνικού!», άρθρο στον ιστότοπο InfoBasket.gr, 9 Μαΐου 2016.

Το καλοκαίρι του 2016 ανακοίνωσαν την αποχώρησή τους από τη διοίκηση του τμήματος οι Βασίλης Δέρβος, Δημήτρης Καραφαντής και Νίκος Σταφυλάκης με το τμήμα να επιστρέφει στα χέρια του ερασιτέχνη Εθνικού.««Αποχωρώ έχοντας κάνει ό,τι καλύτερο μπορούσα»», άρθρο στον ιστότοπο InfoBasket.gr, 14 Ιουλίου 2017. Επικεφαλής του τμήματος τέθηκε ο Κώστας Δεριζιώτης. Καθήκοντα προπονητή ανέλαβε στο μεταξύ εκ νέου ο Βαγγέλης Βλάχος, ο οποίος παρέμεινε στη θέση αυτή ολόκληρη την περίοδο 2016–17.«Επέστρεψε στον πάγκο του Εθνικού στο μπάσκετ ο Βαγγέλης Βλάχος» , άρθρο στον ιστότοπο της εφημερίδας «Κοινωνική», 22 Ιουλίου 2016. Η αγωνιστική δράση ξεκίνησε, όπως αναμενόταν, από το Κύπελλο Ελλάδος, με τους Πειραιώτες να υποδέχονται στην έδρα τους στα πλαίσια της Α' Φάσης τα Εκπαιδευτήρια Δούκα. Γνωρίζοντας την ήττα με σκορ 71–82, αποκλείστηκαν από τη συνέχεια της διοργάνωσης.«Προκρίσεις για Πανιώνιο, Δούκα και Ηρακλή», άρθρο στον ιστότοπο του ΣΠΟΡ FM, 17 Σεπτεμβρίου 2016.«Αποτελέσματα Α' Φάσης Κυπέλλου», άρθρο στον ιστότοπο EuroHoops.gr, 17 Σεπτεμβρίου 2016. Στη διάρκεια του Πρωταθλήματος της Α2 Εθνικής Κατηγορίας, στο οποίο διαγωνίστηκαν 16 ομάδες, ο Εθνικός συγκέντρωσε 16 νίκες και 14 ήττες. Στον τελικό βαθμολογικό πίνακα βρέθηκε στην 7η θέση, χωρίς δικαίωμα συμμετοχής στη διαδικασία των Play-offs.«Βαθμολογία και Αποτελέσματα Α2 Εθνικής Κατηγορίας Ανδρών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πανηγυρική επιστροφή του Πανιωνίου στην Basket League», άρθρο στον ιστότοπο AgapoToBasket.gr, 6 Μαΐου 2017. Τους περισσότερους πόντους συγκέντρωσε για λογαριασμό του Εθνικού ο Νίκος Κόκκαλης (481 πόντοι σε 28 παιχνίδια, 17,18 μ.ό.), ενώ διακρίθηκαν επίσης ο Κώστας Μαχαίρας (435 πόντοι σε 30 παιχνίδια, 14,50 μ.ό.), ο Παρασκευάς Μάρτζος (387 πόντοι σε 30 παιχνίδια, 12,90 μ.ό.) και ο Εσθονός Ράιτ-Ρίιβο Λάανε (305 πόντοι σε 29 παιχνίδια, 10,52 μ.ό.).

Τον Αύγουστο του 2017 ανακοινώθηκε αλλαγή έδρας για το σύλλογο, ο οποίος μετέφερε τις δραστηριότητές του στο Κλειστό Γυμναστήριο «Παναγιώτης Σαλπέας».«Επιστροφή στο «σπίτι» του για τον Εθνικό!», άρθρο στον ιστότοπο InfoBasket.gr, 21 Αυγούστου 2017. Οι υποχρεώσεις της ομάδας ξεκίνησαν το Σεπτέμβρη, οπότε και αντιμετώπισε στο Κύπελλο Ελλάδος το Αγρίνιο εκτός έδρας. Η νίκη της ομάδας με σκορ 55–70 την οδήγησε στην επόμενη αγωνιστική.«Κύπελλο: Δεν τα κατάφερε ο Α.Ο. Αγρινίου με τον Εθνικό» , άρθρο στον ιστότοπο AgrinioNews.gr, 16 Σεπτεμβρίου 2017.«Έχασε ο Α.Ο. Αγρινίου από τον Εθνικό» , άρθρο στον ιστότοπο AgrinioPress.gr, 16 Σεπτεμβρίου 2017. Εκεί ξεπέρασε επιτυχώς και το εμπόδιο του Αμαρουσίου, το οποίο υποχρέωσε σε ήττα στην έδρα του με σκορ 62–74.«Κύπελλο Ανδρών: Τα αποτελέσματα της 3ης αγωνιστικής», άρθρο στον ιστότοπο InfoBasket.gr, 20 Σεπτεμβρίου 2017.«Κύπελλο Ανδρών: Τρομερός Ιωνικός, “απόδραση” Ηρακλή», άρθρο στον ιστότοπο Basketa.gr, 20 Σεπτεμβρίου 2017. Στην 1η Αγωνιστική της Β' Φάσης ο Εθνικός υποδέχτηκε τον Ηρακλή, ο οποίος, όπως και δύο χρόνια νωρίτερα, διέκοψε την πορεία των Πειραιωτών στο θεσμό επικρατώντας αυτή τη φορά με σκορ 65–72.«Προκρίσεις στην παράταση για Προμηθέα, Γυμναστικό Λάρισας Φάρο», άρθρο στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών, 24 Σεπτεμβρίου 2017.«Τα αποτελέσματα του Κυπέλλου: Συνεχίζει το… τρένο του Ιωνικού, νίκες για τα φαβορί», άρθρο στον ιστότοπο BasketWorld.net, 23 Σεπτεμβρίου 2017. To Πρωτάθλημα της Α2 Εθνικής την περίοδο 2017-18 διοργανώθηκε εκ νέου με τη συμμετοχή 16 συλλόγων από ολόκληρη την Ελλάδα. Στο ανταγωνιστικό αυτό πλαίσιο ο Εθνικός συγκέντρωσε 17 νίκες και 13 ήττες, ολοκληρώνοντας τις αγωνιστικές του υποχρεώσεις στην 5η θέση του βαθμολογικού πίνακα της Κανονικής Περιόδου.«Βαθμολογία και Αποτελέσματα Α2 Εθνικής Κατηγορίας Ανδρών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Α2: Στα πλέι οφ ο Εθνικός, έμεινε η Καρδίτσα» , άρθρο στον ιστότοπο SuperBasket.gr, 12 Μαΐου 2018.«Α2: Σώθηκε η Καρδίτσα, στα playoffs ο Εθνικός, ακόμα μία νίκη για Περιστέρι!», άρθρο στον ιστότοπο EuroHoops.net, 12 Μαΐου 2018. Στη διαδικασία των Play-offs ανόδου ο Εθνικός βρέθηκε αντιμέτωπος με την Α.Ε. Χολαργού η οποία είχε τερματίσει στη 2η θέση. Οι δύο ομάδες μετέφεραν ήδη από μία εντός έδρας νίκη στη σειρά (78–59 στον Πειραιά, 79–75 στο Χολαργό) και χρειάζονταν δύο ακόμη για να προκριθούν. Στον πρώτο αγώνα της σειράς ο Χολαργός επικράτησε στην έδρα του με σκορ 87–66.««Μείωσε» ο Ηρακλής, προβάδισμα για Χολαργό», άρθρο στον ιστότοπο του ΣΠΟΡ FM, 16 Μαΐου 2018.«Α2: Προβάδισμα για Ψυχικό και Μαρούσι, άνετα ο Χολαργός, ελπίζει ο Ηρακλής» , άρθρο στον ιστότοπο SuperBasket.gr, 16 Μαΐου 2018. 

Ωστόσο, η ομάδα του Πειραιά αποδείχθηκε ανθεκτική και κατάφερε να ισοφαρίσει τη σειρά στη δική της έδρα, με τελικό σκορ 81–75.«Στους τελικούς ο Απόλλων, εκτός ανόδου ο Ηρακλής, έπεσαν Παπάγου, Αρκαδικός», άρθρο στον ιστότοπο SportTime.gr, 19 Μαΐου 2018.«Έσβησε το όνειρο του Ηρακλή για άνοδο στην Πάτρα!», άρθρο στον ιστότοπο του ΣΠΟΡ FM, 19 Μαΐου 2018. Στον τελευταίο αγώνα, όμως, ήταν ο Χολαργός αυτός που κατάφερε να αναδειχθεί νικητής της σειράς, με το σκορ να διαμορφώνεται σε 85–57.«Χολαργός - Εθνικός 85-57», άρθρο στον ιστότοπο Sdna.gr, 23 Μαΐου 2018.«Στους τελικούς των playoffs ο Χολαργός», άρθρο στον ιστότοπο Sport24.gr, 23 Μαΐου 2018. Συνεπώς ο Εθνικός τερμάτισε οριστικά στην 5η θέση. Παραγωγικότερος σκόρερ της χρονιάς αναδείχθηκε ο Ράιτ-Ρίιβο Λάανε (441 πόντοι σε 33 παιχνίδια, 13,36 μ.ό.), ενώ ακολούθησαν οι Κώστας Μαχαίρας (404 πόντοι σε 31 παιχνίδια, 13,03 μ.ό.) και Παρασκευάς Μάρτζος (394 πόντοι σε 32 παιχνίδια, 12,31 μ.ό.). Τρεις προπονητές κάθησαν στον πάγκο της ομάδας την περίοδο αυτή: ο Βαγγέλης Βλάχος συνέχισε μέχρι τον Οκτώβριο του 2017, τον οποίο διαδέχθηκε ο Μιχάλης Κουταλιανός μέχρι τον Ιανουάριο του 2018,«Τα ηνία του Εθνικού στον Κουταλιανό», άρθρο στον ιστότοπο InfoBasket.gr, 17 Οκτωβρίου 2017. ο οποίος με τη σειρά του αντικαταστάθηκε από τον Σάββα Συμεωνίδη που έμεινε μέχρι τον Ιούνιο του 2018.«Παρελθόν ο Κουταλιανός, ανέλαβε ο Συμεωνίδης», άρθρο στον επίσημο ιστότοπο του συλλόγου, 15 Ιανουαρίου 2018.

 Πτώση και πανδημία (2018 - 2021) 
Τον Ιούνιο του 2018 ο πρόεδρος και βασικός χρηματοδότης της ομάδας, Κωνσταντίνος Δεριζιώτης, ανακοίνωσε πως έπειτα από τέσσερα χρόνια θα αποχωρούσε από το σύλλογο.«Δεριζιώτης: «Ηρθε η ώρα της αποχώρησης»», άρθρο στον ιστότοπο InfoBasket.gr, 13 Ιουνίου 2018. Την ηγεσία ανέλαβαν οι βετεράνοι Κώστας Μπρούστας, Θέμης Κορκόδειλος και Γιώργος Μακρινός. Οι περισσότεροι αθλητές της προηγούμενης περιόδου αποχώρησαν. Σε αυτή τη δύσκολη συγκυρία ως προπονητής προσελήφθη το Σεπτέμβριο ο Θεόδωρος Παλαιοχωρίτης.«O Παλαιοχωρίτης ανέλαβε τον Εθνικό», άρθρο στον ιστότοπο InfoBasket.gr, 17 Σεπτεμβρίου 2018.«Νέα διοίκηση και προπονητής Παλαιοχωρίτης στον Εθνικό», άρθρο στον ιστότοπο Basketa.gr, 17 Σεπτεμβρίου 2018. Λίγες ημέρες μετά ο Εθνικός επέστρεψε στην αγωνιστική δράση για το θεσμό του Κυπέλλου Ελλάδος. Διαγωνίστηκε απευθείας στη 2η Αγωνιστική της Α' Φάσης, ταξιδεύοντας στη Βέροια για να αντιμετωπίσει το Φίλιππο. Ηττήθηκε με σκορ 70–58 με αποτέλεσμα να μην μακροημερεύσει στη διοργάνωση.«Κέρδισε τον Εθνικό και προκρίθηκε στο κύπελλο ο Φίλιππος», άρθρο στον ιστότοπο της εφημερίδας «Πληροφοριοδότης», 19 Σεπτεμβρίου 2018.«Εντυπωσιακοί Ιωνικός και Ηρακλής στο Κύπελλο!», άρθρο στον ιστότοπο του ΣΠΟΡ FM, 19 Σεπτεμβρίου 2018. Σε ό,τι αφορά το Πρωτάθλημα, η ομάδα δεν αποσύρθηκε, ωστόσο πέτυχε μόλις 1 νίκη σε 30 αγωνιστικές. Συνεπώς κατετάγη στη 16η και τελευταία θέση, γνωρίζοντας τον απευθείας υποβιβασμό.«Βαθμολογία και Αποτελέσματα Α2 Εθνικής Κατηγορίας Ανδρών 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Α2: Φινάλε με Ηρακλής-Μεσολόγγι και Καρδίτσα-Καστοριά στα πλέι οφ», άρθρο στον ιστότοπο SportTime.gr, 11 Μαΐου 2019. Κορυφαίοι σκόρερ για λογαριασμό της ομάδας αναδείχθηκαν οι Νίκος Μαραγκίδης (380 πόντοι σε 26 παιχνίδια, 14,62 μ.ό.) και Νίκος Μίχαλος (290 πόντοι σε 16 παιχνίδια, 18,13 μ.ό.). Διακρίθηκαν επίσης ο Σέρβος Νίκολα Στανόγεβιτς (137 πόντοι σε 10 παιχνίδια, 13,70 μ.ό.), ο Ανδριανός Βουρλιωτάκης-Περδικάρης (260 πόντοι σε 24 παιχνίδια, 10,83 μ.ό.) και ο Βασίλης Τζίμης (196 πόντοι σε 19 παιχνίδια, 10,32 μ.ό.). Για μια ακόμη χρονιά υπήρξε αστάθεια στον πάγκο της ομάδας: ο Παλαιοχωρίτης ανέλαβε τη θέση τεχνικού διευθυντή και αντικαταστάθηκε το Δεκέμβριο του 2018 από τον Ηλία Μανδραγό που ολοκλήρωσε τη χρονιά.«Από προπονητής…τεχνικός διευθυντής», άρθρο στον ιστότοπο Basketa.gr, 1 Ιανουαρίου 2019. Τον Ιούνιο ανακοινώθηκε ως νέος προπονητής ο Ιορδάνης Μουριχίδης,«Ο Μουριχίδης ο «εκλεκτός» », άρθρο στον ιστότοπο InfoBasket.gr, 22 Ιουνίου 2019. ωστόσο η συνεργασία των δύο πλευρών τελείωσε το Σεπτέμβρη πριν ουσιαστικά αρχίσει η επόμενη χρονιά.«Τέλος ο Μουριχίδης, στο κάδρο ο Σορώτος στον Εθνικό», άρθρο στον ιστότοπο Basketa.gr, 30 Σεπτεμβρίου 2019.

Λίγο πριν αποχωρήσει ο Μουριχίδης, είχε προλάβει να καθοδηγήσει την ομάδα σε δύο επίσημα παιχνίδια στα πλαίσια της Α' Φάσης του Κυπέλλου Ελλάδος (καθώς τη χρονιά αυτή οι ομάδες Β' Εθνικής είχαν δικαίωμα συμμετοχής). Στο πρώτο ο Εθνικός νίκησε εντός έδρας τη Ν.Ε. Μεγαρίδος με σκορ 70–64.«Στην Μεγαρίδα ο Χρονόπουλος», άρθρο στον ιστότοπο Basketa.gr, 8 Μαρτίου 2022.«Κύπελλο Ελλάδος (Νότος): Στον Δούκα το «θρίλερ», άνετα ο Έσπερος» , άρθρο στον ιστότοπο SuperBasket.gr, 18 Σεπτεμβρίου 2019. Στο δεύτερο δεν κατάφερε να ξεπεράσει το εμπόδιο του Αμύντα Υμηττού, από τον οποίο και ηττήθηκε εντός έδρας με σκορ 60–73.«Με Ανατόλια ο Ολυμπιακός στο Κύπελλο Ελλάδας», άρθρο στον ιστότοπο Sdna.gr, 22 Σεπτεμβρίου 2019.«Κύπελλο Ελλάδας: Με Ανατόλια ο Ολυμπιακός Β’ στην επόμενη φάση», άρθρο στον ιστότοπο EuroHoops.net, 22 Σεπτεμβρίου 2019. Λίγες ημέρες πριν από την έναρξη του Πρωταθλήματος της Β' Εθνικής Κατηγορίας η διοικούσα επιτροπή του τμήματος, με επικεφαλής το Δημήτρη Καραφαντή, ανακοίνωσε την επιστροφή του Κώστα Σορώτου στην τεχνική ηγεσία της ομάδας.«Τέλος ο Μουριχίδης, επέστρεψε ο Σορώτος», άρθρο στον ιστότοπο InfoBasket.gr, 30 Σεπτεμβρίου 2019. Ωστόσο στα μέσα Νοέμβρη η συνεργασία των δύο πλευρών έληξε.«Παρελθόν από τον Εθνικό ο Κώστας Σορώτος», άρθρο στον ιστότοπο BasketWorld.net, 17 Νοεμβρίου 2019. Τη θέση του ανέλαβε ο Κώστας Οικονομάκης με συνεργάτη το Χρήστο Αναστασίου.«Εθνικός: Οικονομάκης αντί Σορώτου» , άρθρο στον ιστότοπο SuperBasket.gr, 18 Νοεμβρίου 2019. Παρά τις εξελίξεις στα μέτωπα αυτά, το Πρωτάθλημα της αγωνιστικής περιόδου 2019-20 δεν έληξε ποτέ, καθώς διεκόπη οριστικά μετά την ολοκλήρωση της 21ης Αγωνιστικής εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό ο Εθνικός βρισκόταν στην 5η θέση του βαθμολογικού πίνακα του Ομίλου Νότου.«Βαθμολογία και Αποτελέσματα Β' Εθνικής Κατηγορίας Ανδρών (Όμιλος Νότου) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ακόμα πιο άδοξη ήταν η περίοδος 2020–21 που ολοκληρώθηκε μετά από μόλις 4 αγωνιστικές για τους ίδιους λόγους. Στο σημείο αυτό ο Εθνικός, πάντα με προπονητή τον Οικονομάκη, βρισκόταν αήττητος στην κορυφή του βαθμολογικού πίνακα του Ομίλου Νότου.«Βαθμολογία και Αποτελέσματα Β' Εθνικής Κατηγορίας Ανδρών (Όμιλος Νότου) 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο δε Κύπελλο Ελλάδος συμμετείχαν ομάδες μόνο των δύο ανώτερων εθνικών κατηγοριών.

Β' Εθνική και παύση λειτουργίας (2021 - 2024)
Κατά την αγωνιστική περίοδο 2021-22, ο Εθνικός Ο.Φ.Π.Φ. πήρε μέρος στο Πρωτάθλημα της Β' Εθνικής Κατηγορίας Ανδρών. Ειδικότερα τοποθετήθηκε στο 1ο Όμιλο Νότου, τον οποίο συνθέτουν 13 σύλλογοι.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (1ος Όμιλος Νότου) 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την περίοδο αυτή οι ομάδες της Β' Εθνικής δεν είχαν δικαίωμα συμμετοχής στο Κύπελλο Ελλάδος. Ωστόσο ο Εθνικός δήλωσε συμμετοχή στο Κύπελλο Ανδρών που διοργάνωσε η Ε.Σ.Κ. Νότιας Αττικής. Ειδικότερα ξεκίνησε απευθείας από την 3η Αγωνιστική όπου και κληρώθηκε απέναντι στον Έσπερο Καλλιθέας. Αποκλείστηκε άμεσα κατόπιν εκτός έδρας ήττας με σκορ 95-79.

Πρόεδρος της διοικούσας επιτροπής του τμήματος ήταν ο Δημήτρης Καραφαντής. Καθήκοντα πρώτου προπονητή διατηρούσε στο πρώτο μισό της χρονιάς ο Γιάννης Καράμπελας, ο οποίος αντικαταστάθηκε στις αρχές Φεβρουαρίου 2022 από το Νάσο Χούμπαυλη.««Διαζύγιο» Καράμπελα με Εθνικό», άρθρο στον ιστότοπο InfoBasket.gr, 7 Φεβρουαρίου 2022. Ανακτήθηκε στις 6 Μαρτίου 2022.«Στα χέρια του Χούμπαυλη το “τιμόνι” του Εθνικού», άρθρο στον ιστότοπο InfoBasket.gr, 8 Φεβρουαρίου 2022. Ανακτήθηκε στις 6 Μαρτίου 2022. 

Την σεζόν 2023-24 αγωνίστηκε στη Β' Εθνική όπου και παρέμεινε. Το καλοκαίρι του 2024 ομως λόγω οικονομικών προβλημάτων, η διοίκηση αποφάσισε να μην δηλώσει συμμετοχή στο πρωτάθλημα της περιόδου 2024-25.«Εθνικός: Αδιέξοδο χωρίς φως στο τούνελ!», άρθρο στον ιστότοπο Basketa.gr, 21 Αυγούστου 2024. Ανακτήθηκε 18 Ιανουαρίου 2025. Ετσι η ομάδα δεν αγωνίστηκε πουθενά, ενώ επέστρεψε στην ΕΣΚΑΝΑ για την σεζόν 2025-26.ΕΣΚΑΝΑ: Το «φλερτ» του Ιωνικού και οι τρεις άγνωστοι μνηστήρες (2025) - themomentum.gr

 Περίοδοι σε τοπικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1931-32 2Πρωτάθλημα Πειραιά 2 (σε 6 ομάδες) - ? - -    - --  -  -1932-33 2Πρωτάθλημα Πειραιά ? - ? - -    - --  -  -1933-34 2Πρωτάθλημα Πειραιά ? - ? - -    - --  -  -1934-35 2Πρωτάθλημα Πειραιά ? - ? - -    - --  -  -1936-37 2Πρωτάθλημα Αθηνών-Πειραιά ? - ? - -    - --  -  -1947-48 2Πρωτάθλημα Πειραιά 5 (σε 8 ομάδες) - ? - -    - --  -  -1952-53 4 Γ' Κατηγορία Κέντρου ? - ? - -    - --  -  -1956-57 Ιστορία: Μπάσκετ Ανδρών. 1956-57- esperos.com 3 Β' Κατηγορία Κέντρου 8 (σε 8 ομάδες) - ? - -    - --  -  -1957-58 4 Γ' Κατηγορία Κέντρου ? - ? - -    - --  -  -1960-61 3Β' Κατηγορία Κέντρου 9 - 8-14 - -    - --  -  -1961-62 2Α2' Κατηγορία Κέντρου 6 - 8-10 - -  Ιστορία: Μπάσκετ Ανδρών. 1961-1962 - esperos.com - --  -  -1962-63 2Β' Κατηγορία Κέντρου 9 - 8-14 - -  Ιστορία: Μπάσκετ Ανδρών. 1962-1963 - esperos.com - --  -  -1965-66 3Β' Κατηγορία Κέντρου  - ? - - Κώστας Γαλιατσάτος Greek stats 65-66 - --  -  -1966-67 3Β' Κατηγορία Κέντρου  - ? - - Κώστας Mπρούστας Greek stats 66-67 - --  -  -1967-68 2Α' Κατηγορία Κέντρου 12 - 7-15 - - Κώστας Mπρούστας   - - -  -  -1968-69 3Β' Κατηγορία Κέντρου  - ? - --  -  -1969-70 2Α' Κατηγορία Κέντρου 3 - 15-7 - -   - --  -  -1970-71 2Α' Κατηγορία Κέντρου 4 - 15-7 - - Κώστας Mπρούστας   - --  -  -1971-72 2Α' Κατηγορία Κέντρου 3 - 23-7 - - Κώστας Mπρούστας   - --  -  -1972-73 2Α' Κατηγορία Κέντρου  - ? - - Μιχάλης Αιγινίτης   - --  -  -1981-82 3Α' Κατηγορία Τ.Ε. Αττικής ? -   - -   - --  -  -1996-97 5Α' ΕΣΚΑΝΑ 12 -   - -      - --  -  -1997-98 5Α' ΕΣΚΑΝΑ 12 -   - -      - --  -  -1998-99 6Β' ΕΣΚΑΝΑ 7 -   - -      - --  -  -1999-00 6Β' ΕΣΚΑΝΑ 2 -   - -      - --  -  -2000-01 5Α' ΕΣΚΑΝΑ 10 -  11-15  -      - --  -  -2001-02 5Α' ΕΣΚΑΝΑ 9 -  11-15  -      - --  -  -2002-03 5Α' ΕΣΚΑΝΑ 2 - 20-6 - - Γιώργος Παρίσος    - --  -  -2003-04 5Α' ΕΣΚΑΝΑ 2 - 19-7 - - Θανάσης Ασπρούλιας - --  -  -2004-05 5Α' ΕΣΚΑΝΑ 6 - 16-10 - - Γιώργος Παρίσος  - --  -  -2005-06 5Α' ΕΣΚΑΝΑ 7 - 12-14 - - Αθηναίος - --  -  -2006-07 5Α' ΕΣΚΑΝΑ 11 - ? - - Γιώργος Παρίσος  - --  -  -2007-08 5Α' ΕΣΚΑΝΑ 2 - 19-7 - - Χιουτακάκος  - --  -  -2008-09 5Α' ΕΣΚΑΝΑ 1 - 19-7 - -  Θέμης Φωτόπουλος - --  -  -2010-11 5Α' ΕΣΚΑΝΑ 5 - 17-9 - -  Νίκος Μακρής - --  -  -2011-12 5Α' ΕΣΚΑΝΑ 2 - 22-4 - -  Θέμης Φωτόπουλος - --  -  -

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις1974-75 2Β' Εθνική 3 - ? - - Κώστας Μπρούστας - --  -  -1975-76 2Β' Εθνική 4 - ? - - Κώστας Μπρούστας Δ' Φάση 2-  -  -1976-77 2Β' Εθνική ? - ? - - Στέργιος Χατζηκωστής Γ' Φάση 1-  -  -1977-78 2Β' Εθνική ? - ? - - Στέργιος Χατζηκωστής 1η - Γ' Φάσης 2-  -  -1978-79 2Β' Εθνική ? - ? - - Κώστας Μπρούστας Β' Φάση 1-  -  -1979-80 2Β' Εθνική 6-7 - ? - - Παναγιώτης Μάγλος Β' Φάση 1-  -  -1980-81 2Β' Εθνική 8 - ? - - Βαγγέλης Πεταλάς Γ' Φάση 2-  -  -1990-91 4Γ' Εθνική 1 - ? - - Παναγιώτης Τιγκόπουλος 	 - --  -  -1991-92 3Β' Εθνική 7 - ? - - Τρύφωνας Σόμπολος Φάση των 16 4-  -  -1993-94 3Β' Εθνική ? - ? - - Αριστείδης Γιαννικάκης 1η - Α' Φάσης 1-  -  -1994-95 3Β' Εθνική ? - ? - - Παναγιώτης Τιγκόπουλος 1η - Β' Φάσης 3-  -  -1995-96 4Γ' Εθνική ? - ? - - Παναγιώτης Τιγκόπουλος - --  -  -2009-10 4Γ' Εθνική 11 - 11–15 - - Νίκος Μακρής - --  -  -2012-13 4Γ' Εθνική 2 Μπαράζ 17–5 0–1 - Θέμης Φωτόπουλος - --  -  -2013-14 3Β' Εθνική 2 Μπαράζ 22–4 1–0 - Νίκος Ψυλέας - --  -  -2014-15 2Α2 Εθνική 4 - 17–9 - - Ανδρόνικος Γκιζόγιαννης 1η - Β' Φάσης 2-  -  -2015-16 2Α2 Εθνική 4 Play-offs 19–9 1–2 - Φώτης Βασιλόπουλος Α' Φάση 1-  -  -2016-17 2Α2 Εθνική 7 - 16–14 - - Νίκος Κόκκαλης Α' Φάση 1-  -  -2017-18 2Α2 Εθνική 5 Play-offs 17–13 1–2 - Ράιτ-Ρίιβο Λάανε Φάση των 16 3-  -  -2018-19 2Α2 Εθνική 16 - 1–29 - - Νίκος Μαραγκίδης 2η - Α' Φάσης 1-  -  -2019-20 3Β' Εθνική - - Διεκόπη - - Νίκος Πέττας 2η - Α' Φάσης 2-  -  -2020-21 3Β' Εθνική - - Διεκόπη - - Φώτης Βασιλόπουλος - --  -  -2021-22 3Β' Εθνική 6 -11–13 - - Φώτης Βασιλόπουλος - --  -  -2022-233Β' Εθνική5 -11–11 2η - Α' Φάσης 2-  -  -2023-243National League 18 -10–10 - - Αντώνης Σιγάλας 1η - Α' Φάσης 1-  -  -

 Τίτλοι και διακρίσεις 

 1 Πρωτάθλημα Γ' Εθνικής κατηγορίας: 1990–91 (1ος όμιλος)
 1 Πρωτάθλημα Α' Κατηγορίας ΕΣΚΑΝΑ: 2008–09
2η θέση: 2002-03, 2003-04, 2007-08, 2011-12
 1 Πρωτάθλημα Β' Κατηγορίας ΕΣΚΑΝΑ: 1999–00
 3 Κύπελλα ΕΣΚΑΝΑ: 2008–09, 2011–12, 2013–14
Φιναλίστ: 2009-10, 2010-11
 Κύπελλο ΕΣΚΑ:
Φιναλίστ: 1990-91
 Πρωτάθλημα Πειραιά:  
Φιναλίστ: 1931-32

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Ανδρέας Χαϊκάλης ΧΑΪΚΑΛΗΣ ΑΝΔΡΕΑΣ - spake.gr  Νίκος Αγγελόπουλος  Μιχάλης Αιγινίτης  Βασίλης Αλεξόπουλος  Τάσος Αντωνάκης  Φώτης Βασιλόπουλος  Βίλλης  Ανδριανός Βουρλιωτάκης-Περδικάρης  Γαλιατσάτος  Νίκος Γεωργοπαπαδάκος  Κώστας Γιαννακόπουλος  Δημήτρης Γιανναλέτσος  Αριστείδης Γιαννικάκης  Βασίλης Γιαννικάκης  Γιώργος Γιαννόπουλος  Γιάννης Νάνος  Ανδρόνικος Γκιζόγιαννης  Γιάννης Δεμερτζής  Νίκος Δρακόπουλος  Καραδημήτρης  Καραμαλέγκος  Νίκος Κόκκαλης  Τάσος Κοκκορογιάννης  Γιώργος Κορακίτης  Θεμιστοκλής Κορκόδειλος  Αντώνης Κοσσένας  Γιώργος Κουκάς  Γιώργος Κτιστάκης  Σπύρος Λαγάνης  Παναγιώτης Μάγλος  Νίκος Μακρής  Αντώνης Μανικάρης  Νίκος Μαραγκίδης  Τάκης ΜαρίνηςΕθνΟνοματεπώνυμο  Παρασκευάς Μάρτζος  Κώστας Μαχαίρας  Νίκος Μίχαλος  Κώστας Μπρούστας  Νησιώτης  Κώστας Οικονομόπουλος  Αντώνης Πάκος  Γιάννης Παπαδερός  Παναγιώτης Παπαδημητρίου  Θοδωρής Παπαδογκώνας  Γιώργος Πάρισος  Βαγγέλης Πεταλάς  Νίκος Πέττας  Άγγελος Πόπονας  Τρύφωνας Σόμπολος  Χρήστος Σόμπολος  Στρούζας  Βασίλης Τζίμης  Παναγιώτης Τιγκόπουλος  Κώστας Τότσιος  Θοδωρής Τσιότρας  Λευτέρης Φυτιλόπουλος  Θεμιστοκλής Φωτόπουλος  Γιώργος Χαλατσιάδης  Γιώργος Χατζηδάκης  Ροβέρτος Χουγκάζ  Λευτέρης Χατζηελευθερίου  Στέργιος Χατζηκωστής  Νίκος Ψυλέας  Ράιτ-Ρίιβο Λάανε  Νίκολα Στανόγεβιτς
<div style="clear: both">

+ΠροπονητέςΕθνΟνοματεπώνυμοΘητεία  Βαγγέλης Νικητόπουλος   1979 - 1980  Άγγελος Γεωργάκης     Μιχάλης Γιαννουζάκος    Κώστας Μπογατσιώτης    Κώστας Μουρούζης    Γιώργος Βασιλακόπουλος     Κώστας Μπρούστας    Αντώνης Βατίστας -  “Έφυγε” ο Αντώνης Βατίστας -  ebasket.gr     Γεώργιος  Δρουμπούκης  2002 - 2004   Καβασίλας Καλαθοσφαίριση 2004-05 - ethnikos.gr 2004 - 2005  Γεώργιος Δρουμπούκης  2005 - 2006  Πεταλάς Βαγγέλης   2006 - 2007   Γιάννης Παύλος  2007 - 2008  Κώστας Κλιγκόπουλος  2008 - Ιαν 2012   Στέφανος Λαρόζας  Ιαν 2012 - Ιουν 2012   Πέτρος Αναγνωστόπουλος Πέτρος Αναγνωστόπουλος νέος προπονητης 12-13 - ethnikos.gr  Ιουν 2012 - Μαρ 2013  Κώστας Σορώτος Ο Κώστας Σορώτος νέος προπονητης (ΒΙΟ) - ethnikos.gr  Μαρ 2013 - Απρ 2014  Μάριος Γούναρης  Απρ 2014 - Μαι 2014  Τζίμης Κουστένης  Μαι 2014 - Νοε 2014  Μάριος Γούναρης  Νοε 2014 - Ιαν 2015  Βαγγέλης Βλάχος  Ιαν 2015 - Νοε 2015  Δημήτρης Λιόγας  Νοε 2015 - Μαι 2016  Γιώργος Καλαφατάκης  Μαι 2016 - Ιουν 2016  Βαγγέλης Βλάχος  Ιουλ 2016 - Οκτ 2017ΕθνΟνοματεπώνυμοΘητεία  Μιχάλης Κουταλιανός  Οκτ 2017 - Ιαν 2018  Σάββας Συμεωνίδης  Ιαν 2018 - Ιουν 2018  Θοδωρής Παλαιοχωρίτης  Σεπ 2018 - Δεκ 2018  Ηλίας Μανδραγός  Ιαν 2019 - Μαι 2019  Ιορδάνης Μουριχίδης  Ιουν 2019 - Σεπ 2019  Κώστας Σορώτος  Σεπ 2019 - Νοε 2019  Κώστας Οικονομάκης  Νοε 2019 - Μαι 2021  Γιάννης Καράμπελας  Μαι 2021 - Φεβ 2022  Νάσος Χούμπαυλης  Φεβ 2022 - Μαι 2024  Πέτρος Καρβούνης  Αυγ 2025  -  
<div style="clear: both">

Διακρίσεις αθλητών Εθνικού Πειραιώς
Παίκτες
Αρχείο:Med_1.png Πρώτος σκόρερ στην ιστορία της Α2: Κώστας Τότσιος (6287 πόντοι - το 2015-16 με τη φανέλα του Εθνικού)
Αρχείο:Med_1.png Πρώτος σε συμμετοχές στην ιστορία της Α2: Γιώργος Κουκάς (459 συμμετοχές - το 2010-11 και 2013-14 με τη φανέλα του Εθνικού)
Αρχείο:Med_1.png Πρώτος σκόρερ Β' Εθνικής x4: Νίκος Πέττας (το 2019-20 με τη φανέλα του Εθνικού)
Αρχείο:Med_1.png Πρώτος σκόρερ Γ' Εθνικής x1: Θέμης Φωτόπουλος (το 2008-09 με τη φανέλα του Εθνικού)
Αρχείο:Med_1.png MVP Tελικού Κυπελλου ΕΣΚΑΝΑ x1: Χρήστος Ανδρεδάκης (το 2011-12 με τη φανέλα του Εθνικού)
Αρχείο:Med_1.png MVP Tελικού Κυπελλου ΕΣΚΑΝΑ x1: Γιώργος Κουκάς  (το 2013-14 με τη φανέλα του Εθνικού)
Αρχείο:Med_1.png MVP Tελικού Κυπελλου ΕΣΚΑΝΑ x1: Θέμης Φωτόπουλος (2010)
Αρχείο:Med_2.png Φιναλίστ McDonald's Open (1997) x1: Νίκος Μίχαλος (ήττα από Σικάγο Μπουλς)

Προπονητές
Αρχείο:Med_1.png Πολυνίκης προπονητής Α' Εθνικής (1927-1986): Κώστας Μουρούζης
Αρχείο:Med_1.png Πρωταθλητής Ελλάδος x7: Κώστας Μουρούζης
Αρχείο:Med_1.png Προπονητής Ελλήνων στο Ολ Σταρ Γκέιμ (2013-14): Γιώργος Καλαφατάκης (νικητής)
Αρχείο:Med_1.png Πρωταθλητής Ασίας x1: Ηλίας Ζούρος (2004)
Αρχείο:Med_2.png Φιναλίστ Κυπελλου Ελλάδος x2: Βαγγέλης Νικητόπουλος (1988, 1992)

Παλαιότερες συνθέσεις
 Εθνικός Ο.Φ.Π.Φ. - Roster 2021-22
 Αρ. Εθν. Όνοματεπώνυμο Θέση Γέννηση Ύψος      Βαϊδάκης, Λεωνίδας 1          Καρυστινός, Δημήτρης 1         Κατσοχειράκης, Φραγκίσκος 1         Μπασδέκης, Κώστας 2         Κουζούνης, Ορέστης 2         Καραφαντής, Στέλιος 3         Παπουτσής, Νίκος 3         Γεωργιάδης, Βαγγέλης 3         Λιβανός, Δημήτρης 4         Καραδημητρίου, Βασίλης 4         Κασιούμης, Ανδρέας 5        Βασιλακάκης, Βαγγέλης 5  
 Προπονητής: Νάσος Χούμπαυλης   Ενημέρωση: 6 Μαρτίου 2022

 Έδρα 
Ο Εθνικός Πειραιώς - Φαλήρου δραστηριοποιείται στην περιοχή του Πειραιά και ειδικότερα στη συνοικία της Καστέλλας. Ιστορική έδρα του τμήματος είναι το Κλειστό Γυμναστήριο «Πέτρος Καπαγέρωφ», ευρύτερα γνωστό ως «Παπαστράτειο». Το γυμναστήριο κατασκευάστηκε το 1966 σε χώρο επί των οδών Φωκίωνος και Γραβιάς που παραχωρήθηκε από το Δήμο Πειραιά στη Γενική Γραμματεία Αθλητισμού. Στο Παπαστράτειο επί χρόνια αγωνίζονταν ο Πειραϊκός και ο Ολυμπιακός.

Το Γυμναστήριο διέθετε άδεια λειτουργίας μέχρι το 2007, όταν μετά από έλεγχο της Επιτροπής Ελέγχου Καταλληλότητας Αγωνιστικών Χώρων και Αθλητικών Εγκαταστάσεων της κρατικής Περιφέρειας, κρίθηκε ακατάλληλο λόγω προβλημάτων στατικής επάρκειας. Η ανακατασκευή του, παρά την εκπόνηση διαδοχικών μελετών, έμεινε στα χαρτιά για περισσότερο από μία δεκαετία. 

Σήμερα ο σύλλογος δηλώνει ως έδρα το Κλειστό Γυμναστήριο «Παναγιώτης Σαλπέας», χωρητικότητας 100 καθήμενων θεατών, ευρισκόμενο στην Ακτή Ξαβερίου.Κλειστό Γυμναστήριο Πειραιώς «Παναγιώτης Σαλπέας» , πληροφορίες στον ιστότοπο Gipeda.gr.  Το Παπαστράτειο αναμένεται να είναι έτοιμο στα τέλη του 2025.Παπαστράτειο: Στα τέλη του χρόνου θα είναι έτοιμο το ανακατασκευασμένο ιστορικό κλειστό μπασκετ (2025) - pireaspiraeus.com  

 Παραπομπές 

Πηγές
Εθνικος 1997-2009

 Εξωτερικοί σύνδεσμοι 
 Εθνικός Πειραιώς (σύλλογος), επίσημος ιστότοπος.
 Εθνικός Πειραιώς (καλαθοσφαίριση), επίσημος ιστότοπος του τμήματος (ανενεργό).
 Κλειστό Γυμναστήριο Πειραιώς «Παναγιώτης Σαλπέας», πληροφορίες στον ιστότοπο Gipeda.gr.

*
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης το 1931